armvectores/hy_wikipedia_2023 huggingface dataset:
Ֆաբերժեի թանգարան (Բադեն-Բադեն)

Ֆաբերժեի թանգարան (գերմ.՝ Fabergé Museum), թանգարան գերմանական Բադեն-Բադենում, որն ամբողջությամբ նվիրված է Կառլ Ֆաբերժեի ստեղծագործական կյանքին։ Հիմնադիրը կոլեկցիոներ Ալեքսանդր Իվանովն է։


== Հավաքածու ==
Ֆաբերժեի թանգարանում ցուցադրվում է ավելի քան 700 ցուցանմուշ, որոնք ստեղծվել են Ֆաբերժեի ընկերությունում։ Այստեղ է գտնվում ծխախոտատուփերի աշխարհում ամենամեծ հավաքածուն։ Բացի այդ, թանգարանում ցուցադրվում են նաև կենդանիների մանրակերտեր, ամենօրյա օգտագործման առարկաներ, թանկարժեք և կիսաթանկարժեք քարեր։
Թանգարանի ամենահայտնի նմուշներից էր 1902 թվականին պատրաստած ձուն, որը կոչվում է Ռոտշիլդյան։ Այն 2014 թվականին նվիրում են Էրմիտաժին.
Հավաքածուի մեջ աչքի է ընկնում արծաթյա սկահակը՝ նապաստակի տեսքով պատրաստած։ Այն ստեղծվել է Զատկի տոնի համար՝ 1907 թվականին։
Կայսերական ձվերից այստեղ է պահվում «Կեչուց» ձուն, որը Նիկոլայ կայսրը Զատկի տոնին պետք է նվիրեր մորը՝ այրիացած կայսրուհի Մարիա Ֆեոդորովնային, սակայն այդպել է չի նվիրում։ Մինչև 2001 թվականը համարվում էր կորսված։


== Պատմություն ==
Բադեն-Բադենի Ֆաբերժեի թանգարանը բացվել է 2009 թվականի մայիսին՝ մոսկվացի կոլեկցիոներ Ալեքսանդր Իվանովի կողմից։
Իվանովի խոսքերով, որոշ առարկաներ ձեռք բերելու և թանգարան ստեղծելու համար ծախսվել է ավելի քան 17 միլիոն եվրո, որից մեկ միլիոնը միայն անվտանգության համակարգ ձեռք բերելու համար է ծախսվել։ Իվանովը ընտրել է Բադեն-Բադենը, քանի որ. «Այն գտնվում է Ֆրանսիային մոտ և մեծ հետաքրքրություն է ներկայացնում հասարակության համար, բացի այդ, այն պատմականորեն ամենահայտնի առողջարանային քաղաքն է ռուսների շրջանում»: Քաղաքի կառավարությունը նույնպես շահարգրգռված է եղել թանգարան ստեղծելու գործում։
Շուտով թանգարանի կից նոր բաժին է ավելացվել, որտեղ ցուցադրվում են հին եվրոպացի վարպետների և մինչկոլումբոսյան Պերուի զարդեղեն։ Հնաոճ ավտոմեքենաներ ցուցադրելու նպատակով թանգարանը պետք է մեծանա 2 000 քառակուսի մետրով։ Իվանովն ունի 50 ամերիկյան մեքենա՝ ստեղծված 1890-ից 1930 թվականները։
2009 թվականին ապրիլին, Կայմանյան կղզիներում գրանցված «Faberge Ltd.» անվանումով ընկերությունը հայց ներկայացրեց Ֆաբերժեի թանգարանին, որ «Ֆաբերժե» անվանումը պատկանում է իրեն և միայն նա կարող է այդ անվանումով հանդես գալ։ 2010 թվականի հունվարին Մայնի Ֆրանկֆուրտում կայացած միջնորդական դատի ժամանակ որոշվեց, որ թանգարանն իրավունք ունի օգտագործելու «Ֆաբերժե» անվանումը։


== Պատկերասրահ ==

		


== Տես նաև ==
Ֆաբերժեի թանգարան
ֆաբերժեի ձվեր
Ֆաբերժեի ընկերություն
Կառլ Ֆաբերժե


== Ծանոթագրություններ ==


== Արտաքին հղումներ ==
Թանգարանի կայքը
Ֆաբերժեի թանգարան, Ֆոտոռեպորտաժ Archived 2019-12-27 at the Wayback Machine.
Russian billionaire feathers his Fabergé nest egg
Թուրք-պարսկական պատերազմ (այլ կիրառումներ)

Թուրք-պարսկական պատերազմներ, Օսմանյան կայսրության և շահական Իրանի միջև տեղի ունեցած ռազմական բախումներ, որոնք տևել են մի քանի դար։ Ցուցակում ներառված են նաև վաղմիջնադարյան պատերազմները, որոնք մղվել են Սասանյան Պարսկաստանի և Միջին Ասիայի թյուրքալեզու ցեղերի դեմ։ Պարսիկները պարտվել են միայն երրորդ պատերազմում, երբ ստիպված են եղել կռվել երկու ճակատներով՝ Արևմտաթյուրքական խագանության և Բյուզանդական կայսրության դեմ։

Պարսկա-թյուրքական առաջին պատերազմ (588-589)
Պարսկա-թյուրքական երկրորդ պատերազմ (607-608)
Պարսկա-թյուրքական երրորդ պատերազմ (627-629)Սեֆյան Իրանի կազմավորման սկզբից Օսմանյան կայսրությունը մղել է պատերազմներ՝ Ատրպատականին ու Հայկական լեռնաշխարհին տիրանալու համար։ Պարսիկները նույնպես աշխատել են վերահսկողություն սահմանել նոր տարածքների վրա։ Սեֆյանների, ապա և՝ Աֆշարիների, Զանդերի ու Ղաջարիների դեմ մղվել են հետևյալ պատերազմները.

Թուրք-պարսկական պատերազմ (1532-1555), սուլթանական Թուրքիայի հաղթանակ
Թուրք-պարսկական պատերազմ (1578-1590), սուլթանական Թուրքիայի հաղթանակ
Թուրք-պարսկական պատերազմ (1603-1618), շահական Իրանի հաղթանակ
Թուրք-պարսկական պատերազմ (1623-1639), սուլթանական Թուրքիայի հաղթանակ
Թուրք-պարսկական պատերազմ (1723-1727), սուլթանական Թուրքիայի հաղթանակ
Թուրք-պարսկական պատերազմ (1730-1736), շահական Իրանի հաղթանակ
Թուրք-պարսկական պատերազմ (1743-1746), անորոշ
Թուրք-պարսկական պատերազմ (1775-1776), շահական Իրանի հաղթանակ
Թուրք-պարսկական պատերազմ (1821-1823), շահական Իրանի հաղթանակ
Սան Չիպրիանո Պո

Սան Չիպրիանո Պո (իտալերեն՝ San Cipriano Po), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 417 մարդ։ Խտությունը կազմում է 52 մարդ/կմ²։ Տարածքը 9 կմ² է։ Փոստային ինդեքս՝ 27043։ Հեռախոսային կոդ՝ 0385։
Նահատակ Կիպրիանոսը և Նահատակ Հուստինան հարգվում են որպես կոմունայի հովանավորներ։ Տոնակատարությունը սեպտեմբերի վերջին կիրակի է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0385 241708
Էլեկտրոնային փոստ՝ comunesanciprianopo@virgilio.it
Պաշտոնական կայք՝ http://www.comune.sanciprianopo.pv.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բլեզ Դեգոֆ

Բլեզ Ալեքսանդր Դեգոֆ (ֆր.՝ Blaise Alexandre Desgoffe, հունվարի 17, 1830(1830-01-17)[…], Փարիզ - մայիսի 2, 1901(1901-05-02)[…], Փարիզ), ֆրանսիացի նկարիչ։
Նկարիչ Ալեքսանդր Դեգոֆի եղբորորդին։


== Կենսագրություն ==
Բլեզ Ալեքսանդր Դեգոֆը ծնվել է Փարիզում։ Գեղարվեստական ​​կրթությունը ստացել է Փարիզի Գեղարվեստի դպրոցում, ապա աշխատել Իպոլիտ Ֆլանդրենի և Ուիլյամ Բուգրոյի ղեկավարությամբ։
1857-1882 թվականներին նրա աշխատանքներրը ցուցադրվել են Փարիզյան սալոնում, 1861 թվականին պարգևատրվել է երրորդ կարգի մեդալով և 1863 թվականին՝ երկրորդ կարգի մեդալով։ 1900 թվականի համաշխարհային ցուցահանդեսում պարգևատրվել է արծաթե մեդալով։
Նկարիչը մահացել է Փարիզում 1901 թվականին։


== Ստեղծագործություն ==
Բլեզ Դեգոֆը նկարել է գրեթե բացառապես անշունչ առարկաներ՝ զարդեր, ապակյա անոթներ, գորգեր, գործվածքներ և այլն։ «Բրոկհաուսի և Էֆրոնի հանրագիտարանային բառարանում» նրա ստեղծագործական գործունեությանը տրվել են հետևյալ բնութագրերը՝ «Ինչ վերաբերում է նմանատիպ առարկաների գեղեցիկ խմբավորմանը, նա գրեթե մրցակից չունի «մեռած բնության» ժամանակակից նկարիչների միջև ոչ միայն Ֆրանսիայում, այլև ողջ Եվրոպայում»։
Ամենահայտնի ստեղծագործություններից՝

«XVI դարի ամեթիստ ծաղկաման»
«Հին տանձենին»
«Թեյ նկարչի արվեստանոցում»
«Շառլ IX-ի սաղավարտը և վահանը»
«Ֆրանսիական թագավորների թագը»
		
		
		


== Ծանոթագրություններ ==
Լագո Մերին

Լագո Մերին (իսպ.՝ Lago Merín) բնակավայր Ուրուգվայի հարավարևելյան մասում, Սերրո Լարգո դեպարտամենտում։


== Աշխարհագրություն ==
Տեղակայված է Լագոա Միրին լճի ափին՝ Բրազիլիայի սահմանին, Ռիո Բրանկո քաղաքից 18 կմ հարավ-արևմուտք։ Հանդիսանում է ամառային հանգստյան գոտի։ Վերջին ժամանակներս հայտնի է որպես կայտսերֆինգի կենտրոն։


== Բնակչություն ==
Բնակչությունը ըստ 2011 թվականի տվյալների կազմում է՝ 439 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Lago Merín Archived 2013-03-09 at the Wayback Machine.
Ինքյոյ

Ինքյոյ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գլեբովո-Իզբիշչե

Գլեբովո-Իզբիշչե (ռուս.՝ Глебово-Избище), գյուղ Ռուսաստանի Մոսկվայի մարզի Իստրինսկի շրջանի կազմում։
Բնակչությունը 2004 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլլա Բյուլ

Էլլա Հոլմ Բյուլ (նորվ.՝ Ella Holm Bull, աղջկական ազգանունը Յոմա նորվ.՝ Joma, հոկտեմբերի 12, 1929(1929-10-12), Røyrvik, Նուր Տրյոնդելագ, Նորվեգիա - սեպտեմբերի 21, 2006(2006-09-21), Snåsa, Նուր Տրյոնդելագ, Նորվեգիա), նորվեգիայի սաամ բանաստեղծուհի, թարգմանչուհի և դասախոս։ Իր ողջ ստեղծագործական կյանքը նվիրել է հարավսաամերենի ուսուցմանն ու տարածմանը։


== Կենսագրություն ==
Էլլա Հոլմ Բյուլը ծնվել է 1929 թվականի հոկտեմբերի 12-ին Սնոսայում՝ Նիլս Պեդերսեն Յոմայի (Nils Pedersen Joma, 1905-1948) և Աննա Յոդանսեն Սթեյնֆիելի (Anna Sofie Johnsen Steinfjell, 1904-1974) ընտանիքում։ 1948 թվականի հուլիսի 5-ին տեղի ունեցած ավտովթարի ժամանակ 16 անձանց հետ  միասին զոհվում են Էլլա Բյուլի հայրը, երեք եղբայրներն ու երկու քույրերը։
1953 թվականին Էլլան ամուսնանում է Ռյորոսիից Նիլս Հոլմ Բյուլի հետ (Nils Holm Bull, 1929-2003):
Ամուսնանալուց մեկ տարի անց՝ 1954 թվականին ավարտում է Սեսնա կոմունայի մանկավարժական ուսումնարանը։ Իսկ 1964 թվականին Օսլոյի համալսարանն ավարտելուց հետո ստանում է սաամերեն լեզվի լեզվաբանության դիպլոմ։
1968 թվականից հարավսաամերեն է դասավանդել Սնոսայի դպրոցում։ 1974 թվականին նորվեգացի լեզվաբան Կնուտ Բերգսլանդի հետ աշխատել է հարավսաամերենի զարգացման վրա։
2004 թվականին հարավսաամերենի տարածման համար պարգևատրվել է «Gollegiella» պարգևով։ Կյանքի վերջին տարիներին զբաղվել է սաամական համայնքի պատմությունները գրի առնելով։
Էլլա Բյուլն իր մահկանացուն կնքնել է 2006 թվականի սեպտեմբերի 21-ին՝ յոթանասունվեց տարեկան հասակում՝ Սնոսայում։


== Ստեղծագործություններ ==


=== Գրական ստեղծագործություններ ===
Dejpeladtje muvhth vätnoeh jih vuekieh, (2001)
Ov-messie darjomes, (2000)
Jielije saemien, (1996)
Manne joe maahtam lohkedh, (1989 )
“Åarjel-saemien Gåalmede gærja”, (1987)
Åarjel-saemien Vijhtede gærja, (1986)
Åarjel-saemien Nubpie gærja, (1986)
Åarjel-saemien Nealjede gærja, (1986)
Ovmese veareldh, (1985)
Suhtjegh, (1984)
Tsååbpe-niejlen jih Tsååbpe-baernien bijre (1984)
Brorke (1984)
Åarjel-saemien Voestes gærja (1982)
Lohkede Saemien, sydsamisk läsebok, tillsammans med Knut Bergsland (1974)
Ovmese veareldh (1985)


=== Սկավառակագրություն ===
Jåvle-Laavlomh, julvisor (1996)
Laavlomh-Maanide, barnvisor (1997)


== Ծանոթագրություններ ==


== Արտաքին հղումներ ==
dep.no Archived 2006-05-24 at the Wayback Machine.
(1903) Աջիմուշկայ

(1903) Աջիմուշկայ (անգլ.՝ Adzhimushkaj), աստերոիդ աստերոիդների հիմնական գոտում։ Հայտնաբերվել է 1972 թվականի մայիսի 9-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,001165 ա. մ., առավելագույնը մոտենում է 2,8657 ա. մ. հեռավորության վրա և հեռանում 3,1367 ա. մ.։ Արեգակի շուրջ մեկ ամբողջական պտույտ է կատարում 1899,04 երկրային օրվա ընթացքում, իր ուղեծրով շարժվելով միջինում 0,18957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1903) Աջիմուշկայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նավեստի

Անվան այլ կիրառումների համար տե՛ս՝ Նավեստի (այլ կիրառումներ)Նավեստի (էստ․՝ Navesti), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 90 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բժշկարան (453)

Անվան այլ կիրառումների համար տե՛ս՝ Բժշկարան (այլ կիրառումներ)Բժշկարան (453), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 70 թվի տակ։ Ձեռագիրը գրվել է 17-րդ դար։ Գրված է թղթի վրա, որը ունի 21X15 չափս։ Ձեռագիրը կազմված է 321 թերթից։ Գրված է միասյուն, նոտրգրով։ Կազմը` կաշեպատ տաղտակ։ Հիշատակարաններ հետագայի՝ պահպանակ Ա (1821 թվական), 321բ (19-րդ դար)։


== Բովանդակություն ==
Բժշկարան հավաքեալ հրամանով թագավորին Յովհաննէսի։
Ամիրդովլաթայ Ամասիացոյ Օգուտ բժշկութեան։
Յաղագս բնութեան մարդոյ (ի չորից գոյացեալ)։


== Ծանոթագրություններ ==
Ոստիկանության պաշտոնյաների բնակելի տուն

Ոստիկանության պաշտոնյաների բնակելի տուն (ռուս.՝ Жилой дом полицейских чинов, նաև Քաղաքապահ ոստիկանների տուն, ռուս.՝ Дом городовых), պատմական շենք Սանկտ Պետերբուրգի Պուշկինի շրջանի Պուշկին քաղաքում։ Կառուցվել է  1899-1901 թթ.: Տարածաշրջանային նշանակության մշակութային ժառանգության օբյեկտ է։ Տեղակայված է Պուշկինսկայա փողոցի թիվ  32/24 հասցեում, Օրանժերեյնայա փողոցի անկյունում։


== Պատմություն ==
Տաճարի հրապարակի հյուսիսային կողմը նախապես զբաղեցրել է Նյութեղենի բակը, որտեղ տեղակայված են եղել պահեստներ, արվեստանոցներ և բնակվել են աշխատողները։ Պալատական ոստիկանների և նրանց ընտանիքների համար կառուցվող շինության համար ընտրվել է վերացած Նյութեղենի բակի աջ կողմի տարածքը։ Շինարարության անհրաժեշտությունը պայմանավորված էր այն հանգամանքով, որ արքունիքը տարվա մեջ առնվազն 6 ամիս մնում էր Ցարսկոյե Սելոյում, ուստի պալատական ոստիկանությունը մշտապես ստիպված էր բնակարաններ վարձել տարբեր տներում։ Ցարսկոյե Սելոյի պալատական կառավարչի հրահանգով շինարարությունը ղեկավարել է Ալեքսանդր Բախը։ Շինարարության համար վճարվել է կայսերական պալատի կառավարչությունը։ Տան հանդիսավոր հիմնարկեքը տեղի է ունեցել 1899 թվականի հուլիսի 20-ին, 1901 թվականի ամռանն կառուցման աշխատանքներն ավարտվել են։ 1920-ական թվականներից տունը դարձել է Գյուղատնտեսական ինստիտուտի ուսանողական հանրակացարան։ 1924 թվականի հուլիսին շենքում գործել է ուսանողական գրական շրջանակ, ուր բազմիցս այցելել է Սերգեյ Եսենինը։ Շենքը որպես հանրակացարան է ծառայել մինչև 1997 թվական, երբ սկսվել է երկարամյա վերանորոգումը։ Շենքը դեռևս պատկանում է Սանկտ Պետերբուրգի պետական ագրարային համալսարանին։


== Ճարտարապետություն ==
Մեծ քառահարկ շենքը ձևավորված է էկլեկտիկ ոճով։ Ընդհանուր առմամբ շենքում տեղավորված են 70 բնակարան։ Ապահովված է եղել էլեկտրաէներգիայով, կենտրոնացված ջեռուցմամբ, վերելակով, մեխանիկական օդափոխությամբ։ Նկուղում եղել է լվացքատունը։ Շենքն ունեցել է խճանկարային հատակ, որի տերացցո սալիկները մատակարարել է «Բրատյա Բոտտա» ընկերությունը։


== Ծանոթագրություններ ==


== Գրականություն ==
Семенова Г. В. Царское Село: знакомое и незнакомое. — М.: Центрполиграф, 2009. — С. 366-369. — 638 с. — ISBN 978-5-9524-4249-8


== Արտաքին հղումներ ==
«Пушкинская 32. Жилой дом семейных городовых дворцовой полиции»։ Энциклопедия Царского Села։ Արխիվացված է օրիգինալից 2018-07-11-ին։ Վերցված է 2018-07-10 
«Жилой дом полицейских чинов Дворцовой полиции (Дом городовых)»։ citywalls.ru։ Վերցված է 2018-07-10
Մալպարտիդա

Մալպարտիդա  (իսպ.՝ Malpartida), մունիցիպալիտետ և քաղաք Իսպանիայում։ Մտնում է Սալամանկա պրովինցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Կամպո Դե Պենյառանդա շրջանում։ Նրա տարածքը գրավում է 10,30 կմ², իսկ բնակչությունը կազմում է 111 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 55 կմ հեռավորության վրա։


== Ծանոթագրություններ ==
Փիրբադալան (Վանի գավառ)

Անվան այլ կիրառումների համար տե՛ս՝ Փիրբադալան (այլ կիրառումներ)Փիրբադալան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բորիս Իսաչենկո

Բորիս Լավրենտևիչ Իսաչենկո (ռուս.՝ Исаченко, Борис Лаврентьевич, հունիսի 2 (14), 1871 կամ 1871, Սանկտ Պետերբուրգ, Ռուսական կայսրություն - նոյեմբերի 17, 1948(1948-11-17) կամ 1948, Մոսկվա, ԽՍՀՄ), խորհրդային մանրէաբան և բուսաբան, ԽՍՀՄ ԳԱ ակադեմիկոս (1946, թղթակից անդամ՝ 1929 թվականից), Ուկրաինայի ԳԱ ակադեմիկոս (1945, թղթակից անդամ՝ 1929 թվականից), կենսաբանական գիտությունների դոկտոր (1934), ՌԽՖՍՀ գիտության վաստակավոր գործիչ։
Աշխատանքները վերաբերում են ծովերի (հիմնականում բևեռային) մանրէաբանությանը, ինչպես նաև սերմնաբանության, բուսաբանության, ընդհանուր գյուղատնտեսոական և տեխնիկական մանրէաբանության հարցերին։


== Կենսագրություն ==
Բորիս Իսաչենկոն ավարտել է Պետերբուրգի համալսարանի ֆիզիկամաթեմատիկական ֆակուլտետի բնագիտության բաժինը (1895)։ 1900-1929 թվականներին եղել է դոցենտ, պրոֆեսոր, 1918 թվականին համալսարանում իր կողմից կազմավորած միկրոկենսաբանության ամբիոնի վարիչ։ 1929-1937 թվականներին՝ Լենինգրադի Փորձարարական բժշկության համախորհրդային ինստիտուտի բաժնի վարիչ։
1902-1917 թվականներին եղել է Սանկտ Պետերբուրգի բուսաբանական այգու սերմերի հետազոտությունների բաժնի վարիչը, իսկ 1917-1930 թվականներին՝ տնօրենը։ Գիտական սերմնաբանության և սերմերի վերահսկմանը նվիրված աշխարհում առաջին ամսագրի նախաձեռնողն ու խմբագիրն էր․ բազմիցս ներկայացրել է ԽՍՀՄ-ն սերմերի հետազոտմանը նվիրված միջազգային վեհաժողովներին։
1904 թվականին մասնակցել է Ստեբուտովի կանանց գյուղատնտեսական դասընթացներին, գլխավորել է բուսաբանության ամբիոնը, դասախոսություններ կարդացել բույսերի ֆիզիոլոգիայի և դասակարգման, կազմախոսության և միկրոկենսաբանության վերաբերյալ։ Տվյալ ուսումնական հաստատությունում աշխատել է ավելի քան 30 տարի։ 1920-1922 թվականներին եղել է Ի․ Ստեբուտի անվան գյուղատնտեսական ինստիտուտի ռեկտորը (հետագայում՝ Գյուղատնտեսական ակադեմիա)։
1937 թվականից աշխատել է ԽՍՀՄ ԳԱ միկրոկենսաբանության ինստիտուտում (1939 թվականից՝ տնօրեն)։
Երկար ժամանակ եղել է «Միկրոկենսաբանություն» ամսագրի գլխավոր խմբագիրը։
Թաղված է Մոսկվայի Վվեդենսկի գերեզմանոցում։


== Պարգևներ ==
Պարգևատրվել է Լենինի շքանշանով, Կարմիր դրոշի աշխատանքային շքանշանով և մեդալներով։


== Գրականություն ==
Борис Лаврентьевич Исаченко: К 50-летию научной деятельности // Вестник Академии наук СССР, 1945, № 10—11.
Крис А. Е. Б. Л. Исаченко — основоположник морской микробиологии // Природа, 1949, № 11 (имеется библиография трудов Исаченко).
Исаченко Б. Л. Воспоминания о преподавании микробиологии в Петербургском—Ленинградском университете (1900—1929) // Исаченко Б. Л. Избранные труды: В 2-х томах. — М.; Л., 1951. — Т. 2. — С. 296-304.


== Ծանոթագրություններ ==


== Արտաքին հղումներ ==
История в лицах. Б. Л. Исаченко // Сайт Санкт-Петербургского государственного аграрного университета
Исаченко Борис Лаврентьевич, (1871—1948), микробиолог, ботаник, академик АН СССР (1946) на сайте Архива РАН
Գազարով տորթ

Գազարով տորթ, տորթ, որը պարունակում է գազար` խառնված խմորի հետ։ Գազարը փափկում է պատրաստման ժամանակ, իսկ տորթը, բնականաբար, ունի փափուկ, խիտ տեսք։ Գազարը լավացնում է համը, արտաքին տեսքը։


== Խմոր և բաղադրամասեր ==

Գազարով տորթը իր պատրաստման (թաց բաղադրամասեր՝ ձուն և շաքարը, առանձին խառնվում են և հետո խառնվում չորերի հետ) եղանակով և վերջնական համախառն զանգվածով (որը հիմնականում լինում է ավելի խիտ, քան սովորական տորթերը) հիշեցնում է այսպես կոչված «արագ հաց»։
Գազարի տորթի պատրաստման շատ եղանակներ իրենց մեջ պարունակում են լրացուցի բաղադրամասեր, ինչպիսին են ընկույզը, չամիչը, արքայախնձորը և կոկոսը։ Որպես օրենք, գազարի տորթի օշարակը պատրաստվում է սերուցքային պանրից (շաքարի փոշի, սերուցքային կարագ, դիգի-դիգի)։


== Արտաքին տեսք ==
Գազարի տորթը կարելի է ուտել հենց այդպես, սակայն սովորաբար այն պատված է լինում ընկույզից և սերուցքային պանրից պատրաստված օշարակով։ Այն հաճախ պատված է օշարակով, կամ մարցիպանով, որն ունի գազարի տեսք։ Գազարի տորթերը կարող են ունենալ տարբեր ձևեր և կարող են վաճառվել մթերային խանութներում փաթեթավորված, կամ թարմ վիճակով թխվածքների արտադրամասից։ Երբեմն գազարի տորթը պատրաստում են շերտավոր խմորով։


== Պատմություն ==
Դեռ միջնադարում գազարը օգտագործվել է քաղցր թխվածքենր պատրաստելու համար, քանի որ քաղցրացուցիչները թանկ էին, իսկ գազարը մնացած բանջարեղեններից, ինչպես նաև բազուկից ավելի շատ շաքար է պարունակում։ Այսպիսով գազարը ավելի հասանելի էր և հաճախ էր օգտագործվում քաղցր աղանդեր պատրաստելու համար։Գազարի տորթի առաջացման պատմությունը վիճելի է։ Ամենայն հավանականությամբ առաջին անգամ պատրաստվել է Պիկաշոների ընտանքում, որն ուներ իտալական ծագում։ Գազարով տորիթի հանրաճանաչությունը մեծացավ Երկրորդ Համաշխարհային պատերազմի տարիներին՝ Անգլիայում, ապրանքների վրա եղած քարտերի պատճառով։


== Գրականություն ==
Brown, Alton (2002) I’m Just Here for More Food: Food × Mixing + Heat = Baking. New York, N.Y.։ Stewart, Tabori & Chang ISBN 1-58479-341-4
Davidson, Alan (2006) Oxford Companion to Food 2nd ed; illustrations by Soun Vannithone. London։ Oxford University Press. ISBN 0-19-280681-5


== Արտաքին հղումներ ==
Ինչպես պատրաստել գազարով տորթ
Рецепт морковного торта (ռուս.)
Рецепт Рецепт морковного торта на Food Network (անգլ.)
Пошаговый рецепт морковного кекса Archived 2012-11-01 at the Wayback Machine. (ռուս.)
Շատիյոն սյուր Սեն (կանտոն)

Շատիյոն սյուր Սեն (ֆր.՝ Châtillon-sur-Seine), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Մոնբար օկրուգի մեջ։ Համաձայն 2006 թվականի մարդահամարի կանտոնի բնակչությունը 11247 մարդ էր։Կանտոնի համարը 2108 է։ Կանտոնում կա 28 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գուբինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԳուբինոԳուբինո (ռուս.՝ Губино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլեն Սեն Լանժ

Պլեն Սեն Լանժ (ֆր.՝ Plaines-Saint-Lange), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 313 մարդ, բնակչության խտությունը` 29.17 մարդ/կմ²։ Բնակավայրը զբաղեցնում է 10.73 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 174 աշխատունակ (15-64 տարեկան)  բնակիչ, որոնցից ակտիվ էին 122-ը, իսկ ոչ ակտիվները` 52։ Ակտիվության ցուցանիշը կազմում է 70,1 %։ 122 աշխատունակ մարդկանցից աշխատել է 109 անձ (59 տղամարդ և 50 կին)։ Գործազուրկ են եղել 13 անձ (6 տղամարդ և 7 կին)։ 52 անաշխատունակներից 7-ը եղել են աշակերտներ կամ ուսանողներ, 32-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սենտ Սուլին

Սենտ Սուլին (ֆր.՝ Sainte-Souline), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 126 մարդ, բնակչության խտությունը` 17.21 մարդ/կմ²։ Բնակավայրը զբաղեցնում է 7.32 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 33 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 11։ Ակտիվության ցուցանիշը կազմում է 85,5 %։ 65 աշխատունակ մարդկանցից աշխատել է 58 անձ (32 տղամարդ և 26 կին)։ Գործազուրկ են եղել 7 անձ (5 տղամարդ և 2 կին)։ 11 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թոմաս Վան Դեն Շպիգել

Թոմաս Վան Դեն Շպիգել (հոլ.՝ Tomas Van Den Spiegel, հուլիսի 10, 1978(1978-07-10), Գենտ, Բելգիա), բելգիացի նախկին բասկետբոլիստ, կենտրոնական։ Մարզական կարիերան անցկացրել է 11 բասկետբոլային ակումբներում, ինչպես նաև Բելիգայի բասկետբոլի ազգային հավաքականում։


== Արտաքին հղումներ ==
Էջը Euroleague.net կայքում(անգլ.)
Էջը liga-acb.es կայքում(չաշխատող հղում)(անգլ.)
Էջ ԲԿՄԱ պաշտոնական կայքում(ռուս.)
Ալինջալը

Ալինջալը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ Խանլարի շրջանում։ Գտնվում է Բաքու-Թբիլիսի երկաթուղու աջ կողմում, Ելիզավետպոլ քաղաքից 10-12 կմ հյուսիս-արևմուտք։


== Բնակչություն ==
1907 թվականին գյուղն ունեցել է 175, իսկ 1908-ին՝ 130 կովկասի թաթար բնակիչ։


== Տնտեսություն ==
Բնակչության հիմնական զբաղմունքը անսանապահությունն ու երկրագործությունն էր։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(9029) 1989 GM

(9029) 1989 GM, աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 6-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,660372 ա. մ., առավելագույնը մոտենում է 2,2301 ա. մ. հեռավորության վրա և հեռանում 3,0906 ա. մ.։ Արեգակի շուրջ մեկ ամբողջական պտույտ է կատարում 1584,94 երկրային օրվա ընթացքում, իր ուղեծրով շարժվելով միջինում 0,227138 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9029) 1989 GM աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նումեն

Նումեն (լատ.՝ Numen,numina (հոգնակին)), լատիներեն լեզվում աստվածային ներկայությունը բնութագրող եզրույթ։ Վերգիլիոսը օգտագործում էր «նումեն» բառը Յուպիտերի աստվածային կամքը և հրամանները ներկայացնելու համար։ Երբեմն այն ուղղակիորեն խորհրդանշում էր աստվածությունը՝ հատկապես նրա ուժը և հզորությունը ընդգծելու անհրաժեշտության դեպքում։ Պատմական աղբյուրներում այն սկսում է օգտագործվել մ.թ.ա. 2֊րդ դարից սկսած։ Որպես գործածական գոյակական՝ այն կիրառվում էր հրաման արձակող կայսրի գլխի հաստատական շարժումը բնորոշելու համար։ «Նումեն» բառը հավասարպես կարող էր ծառայել որպես կայսեր անձը ներկայացնող գոյական։ Այդ ավանդույթը արմատավորվում է Հռոմում Օկտավիանոս կայսեր իշխանության օրոք, ով իրեն աստված և աստվածների հետնորդ էր հռչակում։


== «Նումեն» եզրույթի երկիմաստությունը ==
Օվիդիուսը աստվածների և աստվածուհիների մասին պատմող իր ավանդական «Կերպարանափոխությունները» (լատ.՝ Metamorphoses) ստեղծագործությունում «նումեն» բառը օգտագործվում էր ինչպես անձանց, այնպես էլ անդեմ երևույթները բնութագրելու համար։ Օվիդիոսի մոտ հստակ չի բացահայտվում «նումեն» բառի գործածական նշանակությունը։ Այն հանդիսանում էր հերոսական կամքը բնութագրող հատկանիշ և դրա հետ մեկտեղ մարմանորում էր արտաքին և անկողմնակալ աստվածային ազդեցությունը, որը առասպելական աշխարհում հերոսի կամքից անկախ էր գործում։ «Կերպարանափոխությունների» թարգմանություններում հաճախակի է խեղաթյուրվում լատիներեն «նումեն» բառի իմաստը։ Դա պայմանավորված է մասնագետների մոտ հռոմեական կրոնի մասին ունեցած տեղեկությունների պակասով։


== Ծանոթագրություններ ==
Ալան Ալեքսանդր Միլն

Ալան Ալեքսանդր Միլն (անգլ.՝ Alan Alexander Milne, հունվարի 18, 1882(1882-01-18)[…], Լոնդոն, Մեծ Բրիտանիայի և Իռլանդիայի միացյալ թագավորություն և London Borough of Tower Hamlets, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 31, 1956(1956-01-31)[…], Hartfield, Wealden, Արևելյան Սասեքս, Արևելյան Սասիքս, Միացյալ Թագավորություն), անգլիացի գրող, բանաստեղծ։ Վինի Թուխի մասին պատմությունները Միլնն ստեղծել է իր որդու՝ Քրիստոֆեր Ռոբին Միլնի համար (1920-1996)։ Մինչ Վինի Թուխի մասին գրքի հրատարակությունը Միլնն արդեն բավականին հայտնի դրամատուրգ էր, սակայն Միլնը հայտնի է առաջին հերթին Վինի Թուխի մասին իր ստեղծագործություններով։


== Կենսագրություն ==
Ալան Ալեքսանդր Միլնը ծնվել է Լոնդոնում։ Նա սովորել է ոչ մեծ մասնավոր դպրոցում, որի սեփականատերն էր իր հայրը՝ Ջոն Միլնը (John Vine Milne)։ 1889—1890 թվականներին նրա ուսուցիչներից էր Հերբերտ Ուելսը։ Հետո ընդունվել է Վեստմինստերյան դպրոց, այնուհետև՝ Քեմբրիջի Տրինիտի քոլեջ, որտեղ 1900-1903 թվականներին ուսումնասիրել է մաթեմատիկա։ Ուսանողական տարիներին նա նյութեր էր գրում ուսանողական «Grant» թերթի համար։ Սովորաբար նա գրում էր եղբոր՝ Քեննեթի հետ, և նրանք ստորագրում էին ԱՔՄ անունով։ Միլնի հետ սկսեց համագործակցել բրիտանական հումորային «Punch» ամսագիրը։ Հետագայում Միլնն սկսեց աշխատել այնտեղ որպես խմբագրի օգնական։
1913 թվականին Միլնն ամուսնացավ Դորոթի «Դաֆնի» դե Սելինկուրտի հետ։
Միլնը՝ որպես բրիտանական բանակի սպա, մասնակցել է առաջին համաշխարհային պատերազմին։ Նա աշխատել է բրիտանական հետախուզության քարոզչական ենթակառույցում՝ MI7։ Ավելի ուշ նա գրել է «Պատվով խաղաղություն» գիրքը, որում քննադատել է պատերազմը։
1920 թվականին ծնվել է Միլնի միակ որդին՝ Քրիստոֆեր Ռոբին Միլնը։


== Ծանոթագրություններ ==


== Արտաքին հղումներ ==
Ալան Միլնը գրապահարանում
Ալան Միլնը Զանգակ հրատարակչությունում
Իգենչե (գյուղ, Ալնաշսկի շրջան)

Անվան այլ կիրառումների համար տե՛ս՝ ԻգենչեԻգենչե (ռուս.՝ Игенче), գյուղ Ռուսաստանի, Ուդմուրթական հանրապետության Ալնաշսկի շրջանի կազմում։ Գտնվում է Ալնաշի գյուղից 2 կմ հյուսիս, Իժևսկ քաղաքից 84 կմ հարավ-արևմուտք։
Բնակչությունը 2008 թվականին գրանցված տվյալներով կազմել է 9 մարդ։ Բնակչության ընդհանուր նվազման հետ կապված՝ մինչև 2025 թվականը բնակչության զրոյականացման պայմանով, նախատեսվում է վերացնել բնակավայրը։


== Պատմություն ==
1925 թվականին Մոժգինսկի շրջանի Ալնաշ վոլոստի Ալնաշ գյուղական խորհրդի Թաթարսկի Տոյմոբաշ գյուղի բնակիչները ստեղծել են Իգենչեի կոլտնտեսությունը, այնուհետև նրանք լքել են գյուղը և հիմնել Իգենչե ավանը։ 1939 թվականի հունվարի 1-ին Իգենչե գյուղը (բնակավայրը) եղել է Ալնաշսկի շրջանի Ալնաշսկի գյուղական խորհրդում։
1950 թվականին Իգենչեի և Կրասնիի պարտիզանական կոլտնտեսությունների միաձուլման արդյունքում (Թաթարսկի Տոյմոբաշ գյուղ) ստեղծվել է «Պոբեդա» կոլտնտեսությունը։ 1958 թվականին Պոբեդայի կոլտնտեսությունը վերացվել է և Իգենչե բնակավայրը միացվել է «Բոլշևիկ» կոլտնտեսությանը՝ կենտրոնական կալվածք ունենալով Ալնաշի գյուղում։
1991 թվականին Ալնաշսկու գյուղական խորհուրդը բաժանվել է Ալնաշսկու և Ռոմաշկինսկի գյուղական խորհուրդների, բնակավայրը փոխանցվել է նոր գյուղական խորհրդին։ 2004 թվականի հոկտեմբերի 26-ի  Ուդմուրթիայի պետական խորհրդի որոշմամբ Ռոմաշկինոյի գյուղական խորհրդի Իգենչե բնակավայրը վերափոխվել է Իգենչե գյուղի։ 2004 թվականի նոյեմբերի 16-ին Ռոմաշկինսկի գյուղական խորհուրդը վերափոխվել է «Ռոմաշկինսկոյե» մունիցիպալիտետի և օժտվել գյուղական բնակավայրի կարգավիճակով։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուարգլա

Ուարգլա (արաբ․՝ ورقلة‎‎, Варкла, քաղաք Ալժիրի կենտրոնական մասում՝ Ուարգլայի վիլայեթում ։ Բնակչության մի մասը խոսում է ուարգլա լեզվով։ Ուարգլան ունի 1400 բնակիչ։


== Աշխարհագրություն ==
Քաղաքը գտնվում է Սահարայի հյուսիսային մասում՝ Սաբխա չորացած լճակի ափին, որը ծածկված է աղի շերտովԿլիման չորային է։ Գարդայ քաղաքից հեռավորությունը 180 կմ է, մինչև Տուգուրտ՝ 165 կմ։


== Պատմություն ==
Քաղաքը հիմնադրվել է X դարի սկզբին մուսուլման իբադիտների կողմից 1012 թվականին Ուարգլան գրավվել է սունիների կողմից, բնակչությունը ստիպված է լինում փախչել Մզաբ, իսկ քաղաքը բնակեցվում է բերբերներով և աֆրիկացի սև նեգրերով։  XVI դարում Ուարգլան, ինչպես նաև նրա ժամանակակից Ալժիրի նշանակալի մասը անցնում է անցնում է Օսմանյան կայսրության իշխանության տակ։ 1830-ական թվականներին թուրքերը կորցնում են իրենց տիրապետությունը այդ տարածքների վրա, արդեն 1872 թվականին քաղաքը գրավվում է ֆրանսիացիների կողմից։ Ժամանակակից քաղաքը փաստորեն կառուցվել է 1928 թվականին։ 1962 թվականից Ուարգլան անկախ Ալժիրի կազմում է։


== Տնտեսություն ==
Ուարգլայի բարեկեցության հիմքը նավթը և բնական գազն է։ Տեղաբնակները զբաղվում են անասնապահությամբ և բրդե գորգերի արտադրությամբ։


=== Տրանսպորտ ===
Քաղաքում կա օդակայան, 2018 թվականին Ուարգլայում թողարկվել է տրամվայ։


== Ծանոթագրություններ ==
Էդվարդ Գերեկ

Էդվարդ Գերեկ (լեհ.՝ Edward Gierek, հունվարի 6, 1913(1913-01-06)[…], Porąbka, Սոսնովեց, Ռուսական կայսրություն - հուլիսի 29, 2001(2001-07-29)[…], Ցեշին, Լեհաստան), լեհ կոմունիստ քաղաքական գործիչ, երկրի (Լեհաստանի Ժողովրդական Հանրապետություն) փաստացի ղեկավարը 1970-1980 թվականներին։ Կրթությամբ` հանքային ինժեներ։
1923 - 1934 թթ. ապրել է Ֆրանսիայում, աշխատել ածխահանքերում, 1931 թվականին մտել է Ֆրանսիայի կոմկուսի շարքերը։ 1934 թվականին արտաքսվել է Լեհաստան։ 1937 թվականին վտարանդվել է Բելգիա և մտել Բելգիայի կոմկուսի շարքերը։ 1940-1944 թթ., Բելգիայի օկուպացիայի տարիներին, մասնակցել է Դիմադրության շարժմանը։ 1948 թվականին վերադարձել է Լեհաստան և մինչև 1970 թվականը աշխատել ԼԲԿ ԿԿ-ի, ԼՄԲԿ ԿԿ-ի մարմիններում, Սիլեզիայի և Կատովիցեի վոյեվոդային կոմիտեներում։ 1959 թվականի մարտից եղել է ԼՄԲԿ ԿԿ-ի քաղբյուրոյի անդամ։ 1970 թվականի դեկտեմբերին ընտրվել է ԼՄԲԿ ԿԿ-ի առաջին քարտուղար։ Գերեկը եղել է ԼԺՀ սեյմի պատգամավոր։
Պարգևատրվել է ԼԺՀ շքանշաններով, 1973 թվականին՝ Լենինի շքանշանով։


== Ծանոթագրություններ ==
Լը Մաս

Լը Մաս (ֆր.՝ Le Mas), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Գրաս 1 կանտոնում։ Մինչև 2015 թվականի մարտը կոմունան վարչականորեն ընդգրկված էր Սենտ Օբան լուծարված կանտոնի կազմում (Գրաս շրջան)։
Կոմունայի տարածքը կազմում է 32.15 կմ², բնակչությունը 2006 թվականի կազմել է 128 մարդ, 2012 թվականին՝ 171 մարդ, բնակչության խտությունը՝ 5.3 մարդ/կմ²։


== Բնակչություն ==
Կոմունայի բնակչությունը  2001 թվականին կազմել է 170 մարդ, 2012 թվականին՝ 171 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 93 բնակիչներից 66-ը եղել են տնտեսապես ակտիվ, 27-ը՝ ոչ ակտիվ (ակտիվության գործակիցը կազմել է 71.0 %, 1999 թվականին եղել է 59.6 %: Աշխատունակ տարիքի 66 ակտիվ բնակիչներից աշխատում էին 55-ը (36 տղամարդ և 19 կին), 11 հաշվառված էին որպես գործազուրկ (3 տղամարդ և 8 կին)։ Աշխատունակ տարիքի 27 ոչ ակտիվ բնակիչներից 7-ը եղել են աշակերտներ կամ ուսանողներ, 10-ը՝ թոշակառուներ, իսկ 10-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 53 հարկատու տնային տնտեսություններ, որտեղ ապրում էր 105 մարդ։ Մեկ հարկատուին բաժին ընկնող շահույթը կազմել է 15056 եվրո։


== Ծանոթագրություններ ==


== Արտաքին հղումներ ==
Լը Մաս կոմունայի քաղաքապետարանի պաշտոնական կայք (ֆր.)
Մահալե (Երզնկայից հյուսիս-արևելք)

Մահալե, գյուղ Արևմտյան Հայաստանում, Էրզրումի վիլայեթի Երզնկայի գավառակում։ Գտնվում էր Երզնկա քաղաքից հյուսիս-արևելք, Բանդոլար գյուղից 1 կմ հյուսիս, Երզնկա-Գյումուշխանե ճանապարհի վրա, Եփրատի ավազանի Սիփիքար գետի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալպինիանո

Ալպինիանո (իտալերեն՝ Alpignano), կոմունա Իտալիայի Պիեմոնտ մարզի Թուրին գավառում։
Բնակչությունը՝ 17.036 մարդ (2008 թվականի տվյալներով)։ Բնակչության խտությունը՝ 1439 մարդ/կմ²։ Տարածքը՝ 11,95 կմ²։ Փոստային ինդեքս՝ 10091։ Հեռախոսային կոդ՝ 00011։
Բնակավայրի հովանավորն է համարվում սուրբ Հակոբոս առաքյալը։


== Կոմունայի վարչակազմ ==
Գլխավոր կայք։ http://www.comune.alpignano.to.it/


== Արտաքին հղումներ ==
Официальный сайт города (իտալ.)
Ատլետիկո Մադրիդ B

«Ատլետիկո Մադրիդ B» (իսպ.՝Club Atlético de Madrid B), իսպանական ֆուտբոլային ակումբ Մադրիդ քաղաքում։ «Ատլետիկո Մադրիդ» ֆուտբոլային ակումի կրտսեր թիմն է։ Ակումբը հիմնադրվել է 1963 թվականին, տնային մարզադաշտը «Սեռո դել Էսպիոն» է։ Ակումբը երբեք հանդես չի եկել իսպանակն Լա Լիգայում։


== Նախկին անվանումներ ==
1936-1970 - «Ռեյֆրա Ատլետիկո»
1970-1991 - «Ատլետիկո Մադրիլենիո»
1991- «Ատլետիկո Մադրիդ B»


== Մրցաշրջաննեը ըստ դիվիզիոնների ==
Սեգունդա - 11 մրցաշրջան
Սեգունդա Բ - 26 մրցաշրջան
Տերսերա - 10 մրցաշրջան


== Ձեռքբերումներ ==
Սեգունդա Բ-ի չեմպիոն - 1988/1989, 2000/2001, 2003/2004


== Ռեկորդներ ==
Ամենախոշոր հաշվով հաղթանակը - 11-0 Տոլեդո


== Հայտնի խաղացողներ ==
Խուան Ագիլերա
Ռուբեն Բարախա
Վիկտոր Բրավո
Դավիդ դե Խեա
Իգնասիո Կամաչո
Խավիեր Կասկերո
Անտոնիո Լոպես
Ռիկարդո Լոպես
Սաուլ Նիգես
Պոլիո
Աբել Ռեսինո
Իսմաել Ֆալկոն
Սանտիագո Էսկեռո
Իբրաիմե Բալդե
Դանիել Դոմ
Ժուան Պինտու
Պաբլո Գարսիա
Խավիեր Պինոլա


== Ծանոթագրություններ ==


== Արտաքին հղումներ ==
Թիմի պրոֆիլը Ատլետիկո Մադրիդի կայքում Archived 2012-06-25 at the Wayback Machine.
Աբոշյան

Աբոշյան, հայկական ազգանուն։


== Ազգանունը կրողներ ==


== Ծանոթագրություններ ==
428

428 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 428 թվականն է, 
V դարի 28-րդ տարին։


== Դեպքեր ==
Գահընկեց եղավ Հայաստանի Արտաշես Գ Արշակունի թագավորը և Արևելյան Հայաստանը վերածվեց մարզպանության։
Հռոմի կառավարության հրամանը՝ հեթանոսական տաճարները քրիստոնեական եկեղեցիների վերածելու վերաբերյալ։
Գեյզերիխը դառնում է վանդալների և ալանների թագավոր։
Ապրիլի 10 - Նեստորը դառնում է Կոստանդնուպոլսի պատրիարք։


== Ծնունդներ ==


== Մահեր ==
Գունդերիխ, վանդալների և ալանների թագավոր։
(1305) Պոնգոլա

(1305) Պոնգոլա (անգլ.՝ Pongola), աստերոիդ աստերոիդների հիմնական գոտում։ Հայտնաբերվել է 1928 թվականի հուլիսի 19-ին Հարրի Վուդի կողմից Յոհանեսբուրգում։
Միջին հեռավորությունը Արեգակից կազմում է 3,011187 ա. մ., առավելագույնը մոտենում է 2,7829 ա. մ. հեռավորության վրա և հեռանում 3,2395 ա. մ.։ Արեգակի շուրջ մեկ ամբողջական պտույտ է կատարում 1908,56 երկրային օրվա ընթացքում, իր ուղեծրով շարժվելով միջինում 0,188624 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1305) Պոնգոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Acanthoderes francottei

Acanthoderes francottei - բզեզ-բեղիկավորներ, պատկանում է Լամիին ենթաընտանիքին։ Տարածված են Բուլղարիայում, Մակեդոնիայում, Չեռնոգորիայում, Ռումինիայում։ Թրթուրների կերային բույսերն են՝ փափուկ կաղնին և խցանակաղնին։


== Ծանոթագրություններ ==
Պետրա Քելլի

Պետրա Կարին Քելլի ( գերմ.՝ Petra Karin Kelly, նոյեմբերի 29, 1947(1947-11-29)[…], Գյունցբուրգ, Շվաբիա, Բավարիա, Բիզոնիա, Գերմանիան 1945-1949 թվականներին, Գերմանիա - հոկտեմբերի 1, 1992(1992-10-01)[…], Բոն, Քյոլնի վարչական շրջան, Հյուսիսային Հռենոս-Վեստֆալիա, Գերմանիա), գերմանացի քաղաքական գործիչ, խաղաղության համար պայքարի ակտիվիստ և Կանաչների կուսակցության հիմնադիրներից մեկը։


== Կենսագրություն ==
Պետրա Կարին Լեհմանը ծնվել է Բավարիայի Գյունցբուրգ քաղաքում։ Հայրը լքել է ընտանիքը, երբ նա յոթ տարեկան էր։ Մայրն աշխատում էր ամբողջ օրը, ուստի տատն է մեծացրել Պետրային։ Այն բանից հետո, երբ մայրը ամուսնացել է ամերիկացի սպա Ջոն Է. Քելլիի հետ, ազգանունը փոխվել է Քելլիի։ Ընտանիքը տեղափոխվել է 1960 թվականին Միացյալ Նահանգներ։ 1966 թվականից մինչև 1970 թվականը Քելլին սովորել է քաղաքագիտություն և միջազգային քաղաքականություն Վաշինգտոնի ամերիկյան համալսարանում։ Մարտին Լյութեր Քինգով հիացած՝ մասնակցել է 1968 թվականի նախագահական ընտրություններում Ռոբերտ Քենեդիի և Հյուբերտ Համֆրիի քարոզարշավներին։
Աշխատելով Եվրահանձնաժողովում (Բրյուսել, Բելգիա, 1971 թվականից մինչև 1983 թվականը)՝  մասնակցել է խաղաղության և բնապահպանական բազմաթիվ արշավների Գերմանիայում և այլ երկրներում։
1979 թվականին մասնակցել է Կանաչների կուսակցության ստեղծմանը։
1992 թվականին նրան գնդակահարել է իր գործընկեր Գերթ Բաստիան, որը դրանից հետո ինքնասպան է եղել։


== Ծանոթագրություններ ==
Ruthless for Life

Ruthless for Life, ռեփեր MC Ren-ի չորրորդ ստուդական ալբոմը, որ թողարկվել է 1998 թվականին։ Սա վերջին ալբոմն է, որ ձայնագրել է Ruthless Records լեյբլում։


== Ալբոմում ==
Ալբոմի ձայնագրությանը մասնակցել են բազում հայտնի ռեփերներ, ինչպիսիք են՝ Snoop Dogg, Ice Cube, Eightball և RBX։ Այս ալբոմում MC Ren-ը հեռացել է գանգստա-ռեփի կատարման իր կոշտ եղանակից։


== Երգերի ցանկ ==


== Ծանոթագրություններ ==
(21745) Շադֆան

(21745) Շադֆան, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21745) Շադֆան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուկաշովկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ԼուկաշովկաԼուկաշովկա (ուկրաիներեն՝ Лукашівка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1791 թվականին։
2001 թվականի տվյալներով Լուկաշովկա գյուղում բնակվում էր 749 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կինդերլինյան քարանձավ

Կինդերլինյան քարանձավ (կամ Հաղթանակի քարանձավ, Հաղթանակի 30-ամյակի քարանձավ), Բաշկորտոստանի քարանձավը գտնվում է Կինդերլյա գետի աջ ափին, Տաշ-Աստի (Գաֆուրիյսկի շրջան) գյուղից ոչ հեռու։ Առաջին անգամ ուսումնասիրվել է 1974 թվականին։


== Նկարագրություն ==
Քարանձավն ունի 4 հարկ։ Մուտքը գտնվում է 94 մ բարձրության վրա և միացվում է թեքվող թունելի հետ, որտեղ կարելի է տեսնել սառցադաշտ և մեծ քանակությամբ ստալագմիտներ (այդ թվում՝ սառցե և կրածնաքարային ստալագմիտներ)։ Այնուհետև ցածր սողանցքը տանում է դեպի ջահերի սրահ, որտեղ գտնվում են մեծ թվով ստալակտիտները։ Դահլիճի պատերը ծածկված են կալցիտով։ Ջահը միացված է թունելին, որը ավարտվում է 12-մետրանոց ջրհորով։ Դահլիճը միացված է համերգային դահլիճին, որտեղ բացվում են մեծ թվով ստալակտիտներ։ Ժայռերի կուտակումները գտնվում են պատկերասրահի հատակին։ Խոռոչը անցնում է Պեպսի Կոլայի դահլիճ (խոռոչի պատերի վրա տեղակայված են գունավոր գոյացություններ), որն իր հերթին բաժանվում է բազմաթիվ նեղ լազերի (կազմում են 3-րդ, 4-րդ և 5-րդ քարանձավները)։ Ճյուղերից մեկը՝ հեքիաթային մուտքը, տանում է 5-րդ քարանձավ՝ շոկոլադե, կանաչ լճերի դահլիճ, բուխարե, Կաշչևո թագավորություն։
2010 թվականին քարանձավում տեղադրվել է ցանկապատ, որը մեկուսացրել է օբյեկտի մի մասը զբոսաշրջիկների այցելությունից։ Այդ միջոցառումներն իրականացվել են քարանձավում էկոլոգիական իրավիճակի կայունացման նպատակով։


== Ծանոթագրություններ ==
Գանձակի ինքնապաշտպանություն (1988)

Գանձակի ինքնապաշտպանություն, (նաև՝ Կիրովաբադի ինքնապաշտպանություն), 1988 թ․-ի նոյեմբերի 21-ից դեկտեմբերի 10-ը Գանձակի հայ բնակչության ինքնապաշտպանական զինված գործողություններ ադրբեջանական ջարդարարների դեմ։


== Իրադարձությունների ընթացքը ==
Դեռևս 1905-1907 թթ․–ի և 1918–1920 թթ․-ի հայ-թաթարական ընդհարումներից հետո հայկական հինավուրց Գանձակ քաղաքը բաժանվել էր հայկական և ադրբեջանական թաղամասերի։ 1988 թ․-ին հայաթափված քաղաքում բնակվում էր 230000 ադրբեջանցի և 45000 հայ, որից 13000–ը՝ ադրբեջանական թաղամասում։ 1988 թ․-ի փետրվարի 28-ին երկաթե ձողերով զինված ադրբեջանական ամբոխը հակահայկական կոչերով ներխուժեց քաղաքի հայկական մասը, սակայն, հանդիպելով հայերի դիմադրությանը, նահանջեց։
Պետական մակարդակով մանրազնին նախապատրաստությունից հետո՝ 1988 թ․-ի նոյեմբերի 21-ից Ադրբեջանի բոլոր հայաբնակ շրջաններում, այդ թվում՝ Գանձակում, գործի է դրվում զանգվածային հայաթափման ծրագիրը։ Սկսվում են հայերի էթնիկական զտումները, թալանն ու ջարդերը։ Այդ ընթացքում գրանցվել են բազմաթիվ աղետալի դեպքեր։ Ադրբեջանական ջարդարարները, ներխուժելով Գանձակի տարեցների տուն, պատանդ են վերցնում և դաժանորեն սպանում այնտեղ ապաստանած հայազգի 12 ծերերի, որոնց մասնատված դիակները հայտնաբերվել են 1990 թ․-ի ամռանը՝ Գանձակի մատույցներում։ Սումգայիթյան դեպքերի կրկնությունը Գանձակում բացառելու նպատակով նոյեմբերի 21-ի գիշերը հայերը ստեղծում են «Գանձակ» կոմիտեն՝ որպես ինքնապաշտպանության ղեկավար մարմին։ Կոմիտեի ղեկավար կազմում ընդգրկվում են Տեր Սահակ Սահակյանը, Գրիշա Օգանեզովը, Խ.Սարգսյանը, Ս. Հակոբյանը, Ն. Մինասյանը, Ջյուլետա Վերդյանը, Կ. Խաչատրյանը, Ալ. Բալասանյանը, Վ. Ասրյանը, Մ. Եսայանը, Վ. Բայտալովը և ուրիշներ։ «Գանձակ» կոմիտեն կարճ ժամանակահատվածում հայկական թաղամասերում ստեղծում է պահակակետեր, կազմակերպում ադրբեջանական թաղամասերում և քաղաքի հարակից գյուղերում բնակվող հայերի տարհանումն ու փոխադրումը հայերի վերահսկողության գոտի, վերջիններիս ապահովում առաջին անհրաժեշտության միջոցներով։ Սկսում է բանակցություններ վարել քաղաքային իշխանությունների, ոստիկանության և զինված ուժերի պաշտոնատար անձանց հետ, կազմակերպել շուրջօրյա հանրահավաքներ։
Պլանավորվում և կազմակերպվում են ինքնապաշտպանական շրջաններ, որոնք ղեկավարում էին Ա. Շահնազարյանը, Ջ. Զաքարյանը, Վ. Մաթևոսյանը, Յու. Դաշյանը, Տ. Բայանդուրյանը, Զ. Շահինյանը և ուրիշներ։ Ամենօրյա ընդհարումների ժամանակ հայկական ինքնապաշտպանական ուժերը տվել են 3 զոհ, իսկ ադրբեջանական ջարդարարները՝ 27։ Երկու կողմից վիրավորների թվաքանակը անցնում է մի քանի հարյուրը։
Գանձակի ինքնապաշտպանությունը դադարեցվել է դեկտեմբերի 10-ից՝ խորհրդային զինվորների կողմից հայկական թաղամասը շրջափակելու պատճառով։ 1988 թ․-ի դեկտեմբերի 14-ից մինչև 1989 թ․-ի փետրվար ամիսը «Գանձակ» կոմիտեն գործել է ընդհատակում։ Կիրովաբադի ինքնապաշպանության շնորհիվ Գանձակի հայ բնակչության գերակշիռ մասը փրկվել է ֆիզիկական բնաջնջումից, իսկ հարակից հայկական գյուղերի բնակիչները հնարավորություն են ստացել անվտանգ տեղափոխվել Հայաստան և Արցախ։


== Տես նաև ==
Արցախյան ազատամարտ
Սումգայիթի Հայոց ցեղասպանություն
Գանձակի ջարդեր


== Ծանոթագրություններ ==
Տոբիաս Բերրետուի գավառ

Տոբիաս Բերրետուի գավառ (պորտ.՝ Microrregião de Tobias Barreto) գավառ Բրազիլիայում, մտնում է Սեարա նահանգի մեջ։ Մտնում է Սերժիպի նահանգի գյուղատնտեսական շրջան (մարզ)ի մեջ։ Բնակչությունը կազմում է 109 210 մարդ 2006 թվականի տվյալով։ Զբաղեցված տարածքը 2060,6  կմ²։ Բնակչության խտությունը 53  մարդ/կմ²։


== Վիճակագրություն ==
Համախառն ներքին արտադրանքը կազմել է 274 430 880,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 2 579,72 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,594։


== Գավառի կազմ ==
Գավառի կազմի մեջ են մտնում հետևյալ համայնքները.

Պոսու Վերդի
Սիման Դիաս
Տոբիաս Բարետու
Պոլիտոտդել (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ՊոլիտոտդելՊոլիտոտդել (ռուս.՝ Политотдел, բաշկիրերեն՝ Политотдел), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 210 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիազա

Բիազա (ռուս.՝ Биаза), գյուղ Ռուսաստանի Նովոսիբիրսկի մարզի Սևերնի շրջանի կազմում։
Բնակչությունը 1996 թվականին գրանցված տվյալներով կազմում էր 717 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Lancôme

Lancôme, 1935 թվականին հիմնված կոսմետիկ բրենդ, ներկայումս պատկանում է L’Oréal ընկերությանը (1964 թվականից)։
Lancôme ընկերությունը հիմնել է Արմանդ Պետիժանը 1935 թվականի սկզբին։ Անվանումը նա հորինեց, ոգեշնչվելով Le Château De Lancosme դղյակի ավերակների տեսարանով, իսկ դրանց շուրջ վարդերի մացառուտները, ծառայեցին որպես «Ոսկե վարդ» պիտակի խորհրդանիշի նախատիպ։ Lancôme-ի առաջին հինգ օծանելիքները՝ Tendre Nuit, Bocages, Conquête, Kypre և Tropiques 1935 թվականին Բրյուսելում, ներկայացվեցին Համաշխարհային ցուցահանդեսին։ Անուշահոտությունների սրվակների դիզայնը մշակեց նկարիչ Ժորժ Դելոմը, ով նաև հետագայում շարունակեց համագործակցել Lancôme-ի հետ։ 1936 թվականին ընկերությունը ընդլայնում է իր տեսականին, սկսելով թողարկել դեկորատիվ կոսմետիկա և մաշկի խնամքի համար միջոց։ Յուրահատուկ հաջողություն ձեռք բերեց Nutrix քսուքը։
1952 թվականին Lancôme-ը թողարկում է իր ամենալավ օծանելիքների բուրմունքներից մեկը՝ Tresor: 1975 թվականին թողարկում է թարթիչների համար իր առաջին տուշը Immencils:
Իր արտադրանքի գովազդի համար Lancôme ընկերությունը, որպես կանոն, հրավիրում է հռչակավոր դերասանուհիների և մոդելների։ 1979 թվականին ֆիրմայի «դեմք» է դառնում ամերիկացի թոփ-մոդել Կերոլ Ալտը։ Հետագա տարիներին Lancôme-ի կոսմետիկ միջոցների գովազդային դեմքերն էին՝ Մարի Ժիլլենը, Շալոմ Հարլոուն, Ինես Սաստրեն, Ումա Թուրմանը, Ժուլիետ Բինոշը, Մինա Սուվարին և ուրիշներ։

Ամենաերկարաժամկետ գովազդային պայմանագրերից մեկը կնքվեց դերասանուհի Իզաբելլա Ռոսսելլինիի հետ, ով ներկայացնում էր Lancôme-ը շուրջ 14 տարի, սկսած 1982 թվականից։ 2005 թվականին Lancôme-ը հայտնեց սուպերմոդել Դարյա Վերբովայի հետ իր համագործակցության մասին։ Նա դարձել է նոր Hypnôse բուրմունքի և դեկորատիվ կոսմետիկայի դեմքը, ինչպես նաև մասնակցել է Brazilian Earth Colours դիմահարդարման մշակմանը, որի վաճառքի դրամական միջոցների մի մասը անցավ բարեգործությանը։
Այդ նույն տարի ֆիրման թողարկեց մի շարք կոսմետիկ միջոցներ տղամարդկանց համար, որի գովազդին ներգրավվեց դերասան Կլայվ Օուենը։ Վերջինս ներկայացրեց Hypnôse բուրմունքի տղամարդկանց տարբերակը։
2007 թվականին Lancôme-ը համագործակցության ներգրավեց Քեյթ Ուինսլեթին և Էն Հեթուեյին։ Ուինսլեթը հրավիրվեց համագորշծակցության փոխարինելու համար Ինես Սաստրեին Trésor օծանելիքի գովազդում, իսկ Հեթեուեյը ներկայացրեց Magnifique նոր բուրմունքը։ 2009 թվականի վերջին հայտնի դարձավ, որ 2010 թվականին Lancôme-ը կներկայացնի Ջուլիա Ռոբերտսը։ 2011 թվականին ընկերությունը ներկայացնելու պատվին արժանացավ բրիտանացի դերասանուհի Էմմա Ուոթսոնին։ Գովազդային ֆոտոսեսիայի նկարահանումները իր մասնակցությամբ հանձնարարվեց Մարիո Տեստինոյին։


== Ծանոթագրություններ ==


== Արտաքին հղումներ ==
«Պաշտոնական կայք Lancôme»։ Արխիվացված օրիգինալից 2012-04-19-ին